Martti Juhkami

Martti Juhkami (sündinud 6. juunil 1988 Rakveres) on eesti võrkpallur (nurgaründaja), kes 2011. aastast (pikemate vaheaegadega) on mänginud ka Eesti võrkpallikoondises. Hooajast 2023/24 kuulub ta Bigbank Tartu meeskonda. Juhkami alustas võrkpallitreeninguid Rakvere Spordikoolis Mati Meriranna õpilasena. Spordikooliga osaleti omavanuste Eesti meistri- ja karikavõistlustel, kus korduvalt saadi teisi kohti. Juhkami kandis võistkondades kandvat rolli. Aastatel 2005–2006 kuulus Juhkami Eesti noormeestekoondisse (sündinud 1987 ja hiljem), mida treenisid Villi Vantsi ja Oleg Lazarev. 2005. aastal võideti omavanuste Balti matš. Suurematel rahvusvahelistel võistlustel valikturniiridest kaugemale ei jõutud. 2005. aastal esindas Juhkami koos Virko Vantsiga Eestit U18 rannavõrkpalli Euroopa meistrivõistlustel, kus saadi alagrupist edasi 16. parema hulka, kuid edasi tuli vastu võtta kaotus ning kokkuvõttes jäädi jagama 13.–16. kohta. Sama paarilisega osales ta 2007. aastal U20 Euroopa meistrivõistlustel, kus saadi 17. koht. 2006. aastal osales ta Elia Lullaga U21 maailmameistrivõistlustel Poolas, kus kvalifikatsioonist edasi ei pääsetud. Ta on ühel korral (2007) tulnud ka Kristo Kolloga Eesti U20 vanuseklassi meistriks. Juhkami kutsuti esimest korda Eesti võrkpallikoondisse 2011. aasta talvel ning tegi debüüdi samal talvel sõpruskohtumises Läti võrkpallikoondisega, mis võideti 3:2. Euroopa meistrivõistluste finaalturniiril on ta kuulunud koondise koosseisu kolmel korral (2015, 2019 ja 2023). Euroopa liigas on ta osalenud korduvalt alagrupiturniirimängudel ning 2015. aasta final-fouris, kus saadi neljas koht. 2015. aasta EM-ist kuni 2019. aasta EM-i ettevalmistusperioodini ei mänginud ta koondises peaaegu neli aastat. Juhkami oli Rakvere spordikooli kasvandik, kes edutati hooajal 2005/06 meistriliigaklubisse Aeroc Rakvere, kus ta mängis neli hooaega. Klubiga saadi 3.–4. kohti, parimateks tulemusteks jäid Eesti karikavõistluste poolfinaalid ja Eesti meistrivõistluste neljandad kohad. Hooajast 2009/10 mängis Juhkami Tartu Pere Leivas, kuhu jäi kolmeks hooajaks. Kuigi ta toodi klubisse nurgaründajaks, siis olude sunnil oli ta peaaegu terve hooaja diagonaalründaja rollis. Hooaja keskel kimbutas teda põlvevigastus, mistõttu meeskonda mõnda aega aidata ei saanud. Esimesel hooajal teeniti Schenker Liiga hõbemedal ja Eesti meistriliiga pronks. Teisel hooajal (2010/11) jätkas Juhkami klubis diagonaalründajana. Eesti meistrivõistlustel saadi hõbemedal, kuid välja jäädi nii Eesti karikavõistluste kui Schenker Liiga finaalidest. Hooaja lõpus vaevasid Juhkamit taas põlveprobleemid ning pärast hooaja lõppu käis ta põlveoperatsioonil. Kolmandal hooajal (2011/12) naasis Juhkami nurgaründajaks, kuid pidi taas täitma hoopis diagonaalründaja ülesandeid. Vaatamata meeskonna keerulisele algusele võideti otsustavas faasis nii Schenker Liiga kui ka Eesti meistrivõistlused; Eesti karikavõistlustel saadi hõbemedal. Juhkami oli vaieldamatult üks meeskonna rünnakuliidreid ning valiti ka Schenker Liiga sümboolsesse koosseisu. Hooajal 2012/13 mängis Juhkami Selver Tallinnas nurgaründajana. Eesmärk oli paista silma Euromängudes ja saada sobiv välisleping. Klubiga osaleti tugevuselt teises Eurosarjas (CEV Cupil), kus eelringist edasi ei pääsetud. Euroopa sarjades jätkati tugevuselt kolmandas (CEV Challenge Cupis), kus langeti välja 1/8 finaalis. Eesti karikavõistlustel saadi hõbemedal ning Schenker Liigas finaali ei pääsetud. Hooaeg lõpetati Eesti meistriks tulekuga. Juhkami oli sel hooajal üks meeskonna resultatiivsemaid mängijaid. Hooajaks 2013/14 siirdus Juhkami Saksamaa meistriliigaklubisse TV Bühl, kus samal hooajal mängis ka Eesti võrkpallikoondise keskblokeerija Andri Aganits. Klubi jõudis CEV Cupil veerandfinaali, kus kaotati Ardo Kreegi koduklubile Pariisi Volley. Nii karika- kui ka meistrivõistlustel jõuti poolfinaali. Juhkami hooaeg algas jalavigastusega, millest paranemiseks kulus pool hooaega. Pärast seda mängis ta end meeskonna põhikoosseisu. Hooajaks 2014/15 liitus ta Austria valitseva meistri, Hypo Tirol Innsbruckiga, kus mängis samal hooajal ka Eesti võrkpallikoondise diagonaalründaja Oliver Venno. Klubiga osaleti kõrgeimas Eurosarjas, CEV Meistrite liigas, kus oma alagrupis võideti kaks mängu ja kaotati neli, millega play-offi ei pääsetud. Võideti Kesk-Euroopa (MEVZA) liiga ja tuldi Austria meistriks, kusjuures Austria meistriliigas oli üleolek nii selge, et kogu hooaja peale ei kaotatud ühtegi mängu. Juhkami oli meeskonna üks põhimängijatest. Hooajaks 2015/16 siirdus ta Prantsusmaa esiliigaklubisse Rennes Volley 35, kus mängis ka Eesti võrkpallikoondise sidemängija Kert Toobal. Üllatajatena jõuti Prantsusmaa karikafinaali, mis kaotati 2:3, kusjuures viiendas geimis juhiti veel 12:9, mis tegi kaotuse sedavõrd dramaatilisemaks. Prantsusmaa esiliiga põhiturniir võideti ülekaalukalt ning play-off faasis jõuti kindlalt välja finaali. Finaalmängus võeti vastu juba teine dramaatiline 2:3 kaotus ning sellega kaotati ka järgmiseks hooajaks koht Prantsusmaa meistriliigas. Juhkami oli meeskonna üks põhi nurgaründajatest, kuid meeskonnakaaslaste ja enda vigastuste tõttu mängis ta mõnes mängus ka diagonaalründaja ja liberona. Ta valiti ka Prantsusmaa esiliiga sümboolsesse koosseisu. Teda sooviti palgata ka järgmiseks hooajaks, kuid peatreeneriga erinevate nägemuste tõttu Juhkami pakkumist vastu ei võtnud. Hooajaks 2016/17 naasis ta Austria meisterklubisse Hypo Tirol Innsbruck, kus seekord oli ta meeskonnakaaslaseks Eesti võrkpallikoondise diagonaalründaja Renee Teppan. CEV Meistrite liigas alagrupiturniirile ei pääsetud, misjärel jätkati aste madalamas Eurosarjas, CEV Cupil jõuti 1/16-finaali. Kesk-Euroopa (MEVZA) liigas saadi teine koht ning tuldi taas Austria meistriks. Martti oli meeskonna üks põhimängijatest ning kuigi Austria liigas oldi enamikust konkurentidest peajagu üle, sai nurgaründaja keskenduda rohkem eelnevatel hooaegadel vaevanud vigastustest taastumisele ja uute vältimisele. Hooajaks 2017/18 sõlmis ta lepingu Prantsusmaa meistriliigaklubiga Tourcoing VB, kus ta mängis kaks hooaega. Esimesel hooajal jõuti Prantsusmaa karikafinaali, kus jäädi valitseva Prantsusmaa meistri Chaumonti vastu 0:2 kaotusseisu, kuid võideti kolm järgmist geimi ja sellega tuldi Prantsusmaa karikavõitjaks. Prantsusmaa meistriliigas saadi põhiturniiril seitsmes koht ning pääseti play-offi, kus kaotati aga veerandfinaalseeria ning kohta parandada ei õnnestunud. Teisel hooajal (2018/19) osaleti klubiga tänu eelmise hooaja karikavõidule tugevuselt teises Eurosarjas, CEV Cupil, kus 1/16 finaalis kaotati kuldse geimiga ning langeti konkurentsist. Prantsusmaa karikavõistlustel langeti konkurentsist 1/8 finaalis. Prantsusmaa meistriliiga põhiturniiril jäädi üheksandaks, mis tähendas esimesena välja jäämist play-offist. Martti oli mõlemal hooajal üldiselt üks meeskonna põhimängijatest. Hooajaks 2019/20 naasis ta Saksamaale, kus mängis kaks hooaega VfB Friedrichshafenis. Hooaja esimesest mängust jäi ta põlvevalu tõttu eemale, kuid pääses vahetusest platsile järgmises mängus, oma endise koduklubi TV Bühli vastu, tõi mängu oodatud muutuse ning valiti ka mängu parimaks mängijaks. Hooaja alguses osaleti ka Saksamaa superkarika finaalis, kus tunnistati Berliini Recycling Volleys paremust. Klubi osales CEV Meistrite liigas, kus oma alagrupis saadi kolmas koht ja play-offi ei pääsetud. Saksamaa karikavõistlustel jõuti 1/4 finaali. Saksamaa meistriliiga põhiturniiril oldi kolmandal kohal, kuid liiga peatati kevadel koroonapandeemia tõttu ja meister jäi välja selgitamata. Paar kuud hooaja keskel Juhkami õlavigastuse tõttu meeskonda aidata ei saanud. Teisel hooajal (2020/21) osaleti taas CEV Meistrite liiga alagrupiturniiril, mis peeti kahe miniturniiri formaadis. Esimese turniiri järel oldi teisel kohal, kuid koduse, teise turniiri eel nakatusid meeskonnas mitmed mängijad koroonasse ning kehtivate piirangute tõttu tuli osalemisest loobuda. Sellega kaotati ka lootus jõuda alagrupiturniirilt edasi. Saksamaa karikavõistlustel langeti konkurentsist poolfinaalis. Saksamaa meistriliiga põhiturniir võideti ning play-off faasis jõuti välja finaalseeriasse, mis kaotati Eesti võrkpallikoondise peatreeneri Cédric Énardi koduklubile Berliini Recycling Volleys. Kui esimese hooaja vigastuspaus välja arvata, siis Martti oli üldiselt üks meeskonna põhinurgaründajatest. Pärast kaheksat välishooaega naasis Juhkami kodumaale ning liitus hooajaks 2021/22 Bigbank Tartuga. Klubi osales CEV Meistrite liiga ja CEV Cupi eelringides, kuid kummaski sarjas põhiturniirile ei pääsenud. Klubi võitis kõik kohalikud sarjad: Eesti karikavõistlused, Eesti meistrivõistlused ja Credit24 Meistriliiga. Martti oli meeskonna üks põhimängijatest ning valiti ka Eesti meistrivõistluste sümboolsesse koosseisu. Hooajaks 2022/23 liitus ta taas välisklubiga ning siirdus Tšehhi meisterklubisse VK Karlovarsko. Hooaja alguses võideti Tšehhi superkarikas ning Juhkami valiti mängu väärtuslikuimaks mängijaks. Klubiga osaleti CEV Meistrite liigas, kus saadi alagrupis kolmas koht ning jätkati Euroopa tasandil võistlemist CEV karikavõistlustel. Vaatamata esimese veerandfinaalmängu võidule, kaotati kordusmängus Poola klubile Belchatowi PGE Skra ning edasipääsu ei tagatud. Tšehhi karikavõistlustel jõuti finaali, kus jäädi alla Silver Maari koduklubile Libereci Dukla. Revanš võeti aga Tšehhi meistrivõistlustel, kui punktiga võideti nende ees põhiturniir ning hiljem ka 3.–4. koha seeria. Kesk-Euroopa (MEVZA) liiga 2014/15 Hypo Tirol Innsbruckiga 2016/17 Hypo Tirol Innsbruckiga Balti liiga 2009/10 Pere Leib Tartuga 2011/12 Pere Leib Tartuga 2021/22 Bigbank Tartuga 2023/24 Bigbank Tartuga Riikide meistrivõistlused 2009/10 Eesti meistrivõistlused Pere Leib Tartuga 2010/11 Eesti meistrivõistlused Pere Leib Tartuga 2011/12 Eesti meistrivõistlused Pere Leib Tartuga 2012/13 Eesti meistrivõistlused Selver Tallinnaga 2013/14 Saksamaa meistrivõistlused TV Bühliga 2014/15 Austria meistrivõistlused Hypo Tirol Innsbruckiga 2016/17 Austria meistrivõistlused Hypo Tirol Innsbruckiga 2020/21 Saksamaa meistrivõistlused VfB Friedrichshafeniga 2021/22 Eesti meistrivõistlused Bigbank Tartuga 2022/23 Tšehhi meistrivõistlused VK Karlovarskoga Riikide esiliigad 2015/16 Prantsusmaa esiliiga Rennes Volley 35'ga Riikide karikavõistlused 2011/12 Eesti karikavõistlused Pere Leib Tartuga 2012/13 Eesti karikavõistlused Selver Tallinnaga 2015/16 Prantsusmaa karikavõistlused Rennes Volley 35'ga 2017/18 Prantsusmaa karikavõistlused Tourcoing VB'ga 2019/20 Saksamaa superkarikas VfB Friedrichshafeniga 2021/22 Eesti karikavõistlused Bigbank Tartuga 2022/23 Tšehhi superkarikas VK Karlovarskoga 2022/23 Tšehhi karikavõistlused VK Karlovarskoga 2023/24 Eesti karikavõistlused Bigbank Tartuga Individuaalsed auhinnad 2012 Schenker Liiga parim diagonaalründaja 2016 Prantsusmaa esiliiga parim nurgaründaja 2022 Eesti meistriliiga parim nurgaründaja 2022 Tšehhi superkarikavõistluste kõige väärtuslikum mängija Hooaeg 2019/20 Eesti parim meesvõrkpallur. Tal on elukaaslane Liis. Neil on kaksikutest pojad. Märt Roosna. Kes on Pere Leivas puiduärimees, tulevane jurist ja "viimane-hapupiimane"? Õhtuleht arhiiv, 03.05.2012. Kaspar Ruus: Eesti võrkpallikoondislane Martti Juhkami taasliitus Tartu Bigbankiga Delfi, 23.06.2023. Anu Viita-Neuhaus: Mati Merirand aasta võrkpallur Martti Juhkamist: "Temas on töökus, tahe treenida ja armastust ala vastu" Virumaa Teataja, 25.01.2021. Martti Juhkami Sporditulemused (vaadatud 18.11.2023). Noorte kullad Pärnule ja Tartule Eesti Päevaleht, 06.03.2005. Märt Roosna: Martti Juhkami viib kallima Saksamaale: "Tulevikus tuleb elu tema ümber tiirlema panna." Õhtuleht, 21.06.2013. Eesti noored said Balti matšil kolm esikohta Eesti Päevaleht, 30.10.2005. Rannavõrkpallurid avastasid maailma Järva Teataja, 27.08.2005. Puri ja Bosjanok said noorte EM-il üheksanda koha Eesti Päevaleht, 02.09.2007. Eesti paare saatis U-21 MM-i kvalifikatsioonis ebaõnn Eesti Päevaleht, 24.08.2006. Eesti U-20 vanuseklassi meistriteks tulid Kiens - Külm ja Juhkami - Kollo Eesti Päevaleht, 10.08.2007. Avo Keele koondisekandidaatide nimekirjas on kolm uut pallurit ERR arhiiv, 24.10.2011. Keel kiitis Vennot, Juhkamit ja liberoid ERR arhiiv, 19.11.2011. Martti Juhkami: Rootsi vastu olime emotsionaalsemad ERR arhiiv, 15.08.2015. Reijo Mälton: Martti Juhkami koondisse naasmisest: poleks nagu ära olnudki Võrkpall24, 04.08.2019. Aeroc Rakvere esitles algavat hooaega Virumaa Teataja arhiiv, 29.09.2005. Madis Kalvet: Pere Leib värbas Juhkami, Toobal vigastatud Postimees arhiiv, 06.07.2009. Andres Kalvik: Pere Leiva pommitaja poetas arsti juures pisara Postimees arhiiv, 16.02.2010. Tiit Reinart: Pere Leib jäi neljandat aastat järjest teiseks Tartu Postimees arhiiv, 23.03.2010. Aivi Pargi: Võrkpalluritele neljas koht Virumaa Teataja arhiiv, 20.04.2010. Tiit Reinart: Tartu Pere Leiva hooaeg: 22 võitu ja 13 kaotust Tartu Postimees arhiiv, 25.04.2011. Andres Kalvik: Tartu Pere Leib võib Selverit võita Postimees arhiiv, 08.04.2011. Andres Kalvik: Soome klubi huvitub Juhkamist ja Kollost Postimees arhiiv, 02.06.2011. Tiit Reinart: Tartu Pere Leib on komplekteeritud Tartu Postimees arhiiv, 11.08.2011. Marii Kangur: Pere Leiva võrkpallurid said rollid lõpuks paika Tartu Postimees arhiiv, 06.01.2012. Kaarel Täll: Pere Leib lõpetas raske hooaja kahe tiitliga Postimees arhiiv, 30.04.2012. Martti Juhkami valiti ühisliiga parimaks diagonaalmängijaks Virumaa Teataja arhiiv, 07.03.2012. Kaarel Täll: Eesti meistrit ootavad muutused Postimees arhiiv, 16.06.2012. Avo Keel uue hooaja eel: kõik kolm karikat võivad leida erineva omaniku ERR arhiiv, 20.09.2012. CEV sarja lõpetanud Selver sai Soomes selge kaotuse ERR arhiiv, 01.11.2012. Tallinna Selver kaotas ka Piacenzas kõik kolm geimi ERR arhiiv, 13.12.2012. Martti Juhkami: Pärnul võimalust ei olnud ERR arhiiv, 14.04.2013. Martti Juhkami karjäär jätkub Saksamaal Õhtuleht, 29.05.2013. Ardo Kreegi koduklubi jõudis eurosarjas poolfinaali ERR arhiiv, 13.02.2014. Martti Juhkami hooajast Saksamaal: hooaja lõpuga võis rahule jääda ERR arhiiv, 14.04.2014. Vigastus nurjas Martti Juhkami hooaja alguse ERR arhiiv, 19.09.2013. Martti Juhkami naases pärast neljakuulist vigastuspausi väljakule ERR arhiiv, 20.01.2014. Aganitsa ja Juhkami koduklubi Saksamaal finaali ei pääsenud ERR arhiiv, 14.04.2014. Martti Juhkami: Innsbruck on hea hüppelava tipu suunas ERR arhiiv, 11.06.2014. Oliver Vennost saab Martti Juhkami klubikaaslane ERR arhiiv, 16.07.2014. Juhkami ja Venno lõpetasid meistrite liiga võiduga ERR arhiiv, 28.01.2015. Juhkami ja Venno aitasid Hypo Tiroli Kesk-Euroopa liiga võitjaks ERR arhiiv, 16.03.2015. Venno ja Juhkami koduklubi tegi ajalugu ja jäi Austria liigas võitmatuks ERR arhiiv, 20.04.2015. Kert Toobal ja Martti Juhkami liituvad Prantsusmaal „eestlaste klubiga“ Delfi, 21.08.2015. Eesti ja Rennes’i muinaslugu lõppes dramaatilises finaalis Delfi, 29.03.2016. Juhkami ja Toobali koduklubi lõpetas põhiturniiri ülekaaluka võitjana ERR arhiiv, 03.04.2016. Kreek ja Kajalina võitsid, Prantsusmaa finaalides jooksevad platsile neli Eesti võrkpallurit ERR arhiiv, 01.05.2016. Prantsusmaa meistriks krooniti ka finaalis head mängu näidanud Anna Kajalina ERR arhiiv, 08.05.2016. 21 punkti toonud Juhkami mängis Prantsusmaal diagonaalründajana ERR arhiiv, 08.11.2015. Eesti võrkpallikoondislane Martti Juhkami mängib trauma sunnil kinnastes liberona ERR arhiiv, 15.01.2016. VOLLEY BALL - Les Trophées LAM - LAF - LBM de la saison 2015 / 2016 docplayer.fr (vaadatud 15.06.2023). Erimeelsused treeneriga sunnivad Juhkami Rennes’ist lahkuma Delfi, 09.05.2016. Martti Juhkami ühines Meistrite liigas mängiva klubiga Delfi, 14.05.2016. Teppani ja Juhkami klubi langes Meistrite liigast välja ERR arhiiv, 20.11.2016. Andres Toobali klubi pudenes eurosarjast ülipika kuldse geimi järel ERR arhiiv, 18.01.2017. Juhkami ja Teppani klubi kaotas jälle Kesk-Euroopa liiga finaali ERR arhiiv, 13.03.2017. Juhkami pommitas Innsbrucki Austria meistriks ERR arhiiv, 24.04.2017. INTERVJUU: Martti Juhkami: ma pole kunagi üheski meeskonnas selle mõttega olnud, et teistele lihtsalt kaasa plaksutada Delfi, 16.03.2017. Selgus tugevama tiimi leidnud Martti Juhkami uus klubi ERR arhiiv, 28.04.2017. Martti Juhkami krooniti Prantsusmaa karikavõitjaks ERR arhiiv, 11.03.2018. Kertu Laak ja Salo LP Viesti juhivad Soomes poolfinaalseeriat ERR arhiiv, 26.03.2018. Kreek ja Miilen jõudsid Prantsusmaal poolfinaali ERR arhiiv, 18.04.2018. Venno ja Galatasaray pääsesid edasi, teised eestlased langesid välja ERR, 05.12.2018. Karl Rinaldo: Infosulus elavatel Eesti võrkpalluritel oli Prantsusmaa karikasarjas must päev Võrkpall24, 12.12.2018. Nädal piiri taga: Keel aitas Posojilnica Austrias finaalseerias võitudeni ERR, 15.04.2019. Karl Rinaldo: Juhkami ei plaani Saksa tippklubis pingile jääda: olen üsna kindel, et mind võeti põhimeheks Võrkpall24, 23.06.2019. Karl Rinaldo: Juhkami kahemõtteline tagasitulek osutus muinasjutuliseks Võrkpall24, 17.10.2019. Karl Rinaldo: Saksamaa superkarikas ehk ekraanpõranda debüüt, 4535 pealtvaatajat, infosulg ja Juhkami Võrkpall24, 21.10.2019. Robert Täht ja Perugia jõudsid Meistrite liigas veerandfinaali ERR, 20.02.2020. Võrkpallurite nädal piiri taga: Venno ja Kajalina särasid ERR, 25.11.2019. Keine weiteren Spiele: Volleyball-Bundesliga beendet Saison VC Wiesbaden, 12.03.2020. Reijo Mälton: Juhkamita Friedrichshafen langes kolmandaks, Viiber alistus lähirivaalile, Miilenile järjekordne võit Võrkpall24, 04.02.2020. Karl Rinaldo: Juhkami unistus Meistrite liiga veerandfinaalist purunes hetk enne koduse turniiri algust Võrkpall24, 08.02.2021. Nädal piiri taga: Allikule Saksamaalt finaalikoht, Kreek säras blokis ERR, 15.12.2020. Nädal piiri taga: Juhkami koduklubi võitis Saksamaal põhiturniiri ERR, 09.03.2021. Nädal piiri taga: Juhkami pääses Saksamaal finaali, Naaber Hispaanias poolfinaali ERR, 29.03.2021. Reijo Mälton: Martti Juhkami naaseb kaheksa-aastase pausi järel mängima kodumaale Võrkpall24, 22.04.2021. Reijo Mälton: Tartu publik nägi taas suurepärast matši, kuid Bigbanki jaoks on tänavune euroteekond lõppenud, lisatud intervjuu Kordasega Võrkpall24, 10.11.2021. Karl Juhkami: Tartu Bigbanki võimas aasta: kolm tiitlit ning kõigest üheksa ära antud geimi Postimees, 07.04.2022. Tartu Bigbank lõpetas suurepärase hooaja Eesti meistritiitliga Eesti Võrkpalli Liit, 06.04.2022. Martti Juhkami liitub valitseva Tšehhi meisterklubiga ERR, 06.06.2022. Meelis Naudi: Martti Juhkami võitis juba hooaja esimese tiitli Delfi, 20.09.2022. Eesti võrkpallurid jätkavad CEV-i karikaturniiri veerandfinaalides ERR, 26.01.2023. Maari koduklubi alistas Tšehhi karikafinaalis Juhkami tööandja ERR, 28.02.2023. Võrkpallurid välismaal: Küproselt hõbe ja pronksid, Maarile karikavõit ERR, 06.03.2023. Juhkamile Tšehhis pronks, Peit aitas Prantsusmaal koduklubi kõrgliigasse ERR, 02.05.2023. Aasta võrkpallurid on Laak ja Juhkami, aasta treeneriks valiti Ojamets ERR, 22.01.2021. 2015 CEV Volleyball European Championship - Men Statistics CEV (vaadatud 03.03.2024). CEV EuroVolley 2019 | Men Statistics CEV (vaadatud 03.03.2024). CEV EuroVolley 2023 | Men Statistics CEV (vaadatud 03.03.2024). Selver võitis Soome parima meeskonna, Kristjan Õuekallas tõi üleplatsimehena 27 punkti Eesti Võrkpalli Liidu arhiiv, 25.10.2012. Selver kaotas eurosarja kohtumises tugevale Itaalia võistkonnale Eesti Võrkpalli Liidu arhiiv, 06.12.2012. Martti Juhkami naases pärast neljakuulist vigastuspausi väljakule ERR Sport, 20.01.2014. Juhkami ja Aganits jõudsid eurosarjas edasi, Ennoki koduklubi kaotas favoriidile ERR arhiiv, 23.01.2014. Kreegi meeskond alistas avamängus kindlalt Aganitsa ja Juhkami klubi ERR arhiiv, 05.02.2014. 2015 CEV DenizBank Volleyball Champions League - Men Statistics CEV (vaadatud 15.12.2023). 2017 CEV Volleyball Champions League - Men Statistics CEV (vaadatud 15.12.2023). 2017 CEV Volleyball Cup - Men Statistics CEV (vaadatud 15.12.2023). 2019 CEV Volleyball Cup | Men Statistics CEV (vaadatud 15.12.2023). CEV Champions League Volley 2020 | Men Statistics CEV (vaadatud 15.12.2023). CEV Champions League Volley 2021 | Men Statistics CEV (vaadatud 15.12.2023). CEV Champions League Volley 2022 | Men Statistics CEV (vaadatud 15.12.2023). CEV Volleyball Cup 2022 | Men Statistics CEV (vaadatud 15.12.2023). CEV Champions League Volley 2023 | Men Statistics CEV (vaadatud 15.12.2023). CEV Volleyball Cup 2023 | Men Statistics CEV (vaadatud 15.12.2023). Hallik, Roosi (22. oktoober 2023). "Martti Juhkami väärtustab perega veedetud aega rohkem kui kunagi varem". www.laanevirumaauudised.ee. Vaadatud 30. oktoobril 2023. Martti Juhkami Mängija profiil CEV kodulehel Martti Juhkami Nisse Huttunen International Sports Agency Juhkami, Martti Mängija profiil Bundesliga kodulehel, saksa keeles Martti Juhkami Volleybox Martti Juhkami 2021 koondis Eesti Võrkpalli Liidu kodulehel